MUNICIPIUL SATU MARE



PRIMARUL MUNICIPIULUI

NR. 55.886/19.09.2025

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind desemnarea reprezentanților Consiliului local al municipiului Satu Mare în cadrul consiliilor de administrație ale unităților de învățământ preuniversitar de stat și particular din Municipiul Satu Mare pentru anul școlar 2025 – 2026, proiect în susținerea căruia formulez următorul:

**REFERAT DE APROBARE**

Potrivit art.128 din Legea învățământului preuniversitar nr. 198/2023, conducerea și coordonarea activităților la nivelul unităților de învățământ preuniversitar se realizează prin consiliul de administrație, director și, după caz, directori adjuncți. Consiliul de administrație este organul de conducere cu rol decizional, fiind constituit din reprezentanți ai cadrelor didactice, ai părinților, ai autorităților administrației publice locale precum și, după caz, ai operatorilor economici parteneri de practică.

Prevederile Ordinului nr. 6223 din 2023 pentru aprobarea metodologiei cadru de organizare și funcționare a consiliilor de administrație din unitățile de învățământ preuniversitar, reglementează:

\* **aprobarea unei metodologii cadru**

Se aprobă o metodologie cadru care stabilește regulile generale pentru organizarea și funcționarea consiliilor de administrație din unitățile de învățământ preuniversitar,

\* **cadrul legal**

Se bazează pe prevederi din Legea învățământului preuniversitar nr. 198/2023

(articolele referitoare la consiliile de administrație, atribuții, organizare, etc.),

\* **dispoziții generale**

Unitățile de învățământ de stat cu personalitate juridică (excluzând cele din sistemul de apărare, ordine publică și securitate națională) vor avea consilii de administrație, un director, posibil directori adjuncți,

Se stabilește colaborarea consiliilor de administrație cu alte entități (consiliul profesoral, consiliul reprezentativ al părinților, inspectoratele școlare, autorități locale, etc.),

\* **structura consiliilor de administrație**

Numărul de membri: 7,9 sau 11 în funcție de mărimea, tipul și specificul unității de învățământ,

Componența: directorul unității, cadre didactice, reprezentanți ai părinților, reprezentant al primarului, reprezentanți ai consiliului local,

Reguli speciale pentru unități de învățământ tehnologic/profesional, pentru licee tehnologice cu profil agricol/silvic, pentru învățământul special, pentru unități particulare/confesionale, pentru predarea limbilor minorităților, etc.,

\***procedura de alegere/desemnare a membrilor**

Directorul unității inițiază procedura de constituire a noului consiliu de administrație la începutul fiecărui an școlar,

Reprezentanții părinților, elevilor, consiliului local, etc. sunt desemnați/aleși după proceduri clar stabilite,

\***funcționarea consiliului de administrație**

Președintele CA este directorul unității,

Consiliul de administrație are atribuții diverse: aprobarea planurilor de dezvoltare, regulamentelor, strategiei de calitate, avizarea unor acte, etc.,

Se reglementează cvorumul de ședință, modalitatea de adoptare a hotărârilor, drepturile de vot, etc.,

Față de cele expuse mai sus, în acord cu solicitările adresate autorității executive de către directorii unităților de învățământ preuniversitar de stat și particular privind desemnarea reprezentanților Consiliului local în cadrul consiliilor de administrație, cu prevederile Hotărârii Consiliului Local Satu Mare nr. 370 din 28 noiembrie 2024 privind aprobarea rețelei școlare a unităților de învățământ preuniversitar din Municipiul Satu Mare pentru anul școlar 2025 – 2026, modificată prin Hotărârea Consiliului Local Satu Mare nr. 233 din 06 septembrie 2025, adoptată în baza Ordinului Ministrului Educației și Cercetării nr. 5616/25.08.2025 privind reorganizarea unităților de învățământ preuniversitar de stat din județul Satu Mare,

Raportat și la prevederile art. 129 alin. (7) lit. a) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația,

Propun spre analiză și adoptare Consiliului Local al Municipiului Satu Mare, proiectul de hotărâre în forma prezentată de executiv.

**INIȚIATOR PROIECT**

**PRIMAR**

**Kereskényi Gábor**